မိၢ်ပၢ်/ပှၤကွၢ်ထွဲတၢ်သးဘိသ့ၣ်သုဧၢ.

တၢ်ကူၣ်ဘၣ်ကူၣ်သ့ဒီးတၢ်ဟ့ၣ်တၢ်သိၣ်လိ၀ဲၤကျိၤဟ့ၣ်ထီၣ်၀ဲတၢ်ဆီၣ်ထွဲဆူဘံးထိရံယါကၠိအပှၤကၠိဖိတဖၣ်လၢအဘၣ်ဒိဘၣ်ထံး၀ဲဒီးထံဒိၣ်အဃိတဖၣ်အဂီၢ်လီၤ.

ဟံၣ်ဖိဃီဖိတဖၣ်လၢအဟံၣ်အဃီဒီး/မ့တမ့ၢ်တၢ်လၢအဘၣ်ထွဲဒီးအ၀ဲသ့ၣ်တဖၣ်ဟးဂီၤ၀ဲခီဖျိထံဒိၣ်အဃိန့ၣ်မၤန့ၢ်၀ဲတၢ်ဆီၣ်ထွဲမၤစၢၤလၢကၠိအပှၤကၠိဖိတဂၤအဂီၢ်စုၥ်စုၥ်တၢ်လၢအဟံၣ်ပူၤဃီပူၤလၢကမၤပှဲၤထီၣ်က့ၤကၠိအတၢ်ဖိတၢ်လံၤအကါဒိၣ်တဖၣ်, ပၣ်ဃုၥ်၀ဲ-

* ကၠိတၢ်ကူတၢ်ကၤတဖၣ်
* ခီၣ်ဖံး
* ခီဖၠူထၢၣ်လဲး(ပ)ထီး(ပ)
* ခီဖၠူထၢၣ်လဲး(ပ)ထီး(ပ) အဒၢ
* အံထံနဲးအစံ(မ)
* တၢ်ကွဲးအပီးအလီအဘိၣ်
* စဲးဂံၢ်ဒွးတၢ်
* တၢ်ကနၣ်ဒိၣ်ထီၣ်တၢ်ကလုၢ်လၢနၢ်အဂီၢ်
* တၢ်မၤခီၣ်ဖံးဘူး(တ)တဖၣ်
* တၢ်ဖံးတၢ်မၤကူကၤ
* တၢ်ပှီၢ်ထံဒီးတၢ်ဖိတၢ်လံၤတဖၣ်
* ကသံၣ်ဒီသဒၢမုၢ်

တၢ်ဆီၣ်ထွဲလၢကမၤပှဲၤထီၣ်က့ၤတၢ်ဖိတၢ်လံၤတဖၣ်အဂီၢ်စ့အလုၢ်အပှ့ၤလၢအတုၤထီၣ်ဘး၀ဲ ၁,၂၀၀ ဒီလၤ အိၣ်၀ဲလၢကၠိဖိတဂၤစုၥ်စုၥ်လၢအဘၣ်ဒိဘၣ်ထံး၀ဲဒီး-

* ဟံၣ်ဃီတၢ်လီၤမၢ်မ့တမ့ၢ်တၢ်ဟးဂီၤ, ဒီး/မ့တမ့ၢ်
* ဟံၣ်ပူၤဃီပူၤတၢ်ဖိတၢ်လံၤ/တၢ်လၢအဘၣ်ထွဲတဖၣ်ဟါမၢ်မ့တမ့ၢ်ဟးဂီၤ

**ကဘၣ်ပတံထီၣ်ဒ်လဲၣ်**

၀ံသးစူၤဆဲးကျိးတၢ်ကူၣ်ဘၣ်ကူၣ်သ့ဒီးတၢ်ဟ့ၣ်တၢ်သိၣ်လိ၀ဲၤကျိၤအဂ့ၢ်ဂီၤအူလီတဲစိအကျိၤဖဲ ၁၈၀၀ ၃၃၈ ၆၆၃ ဒ်သိးကဆဲးလီၤနတၢ်ဃ့ထီၣ်တၢ်မၤစၢၤအဂီၢ်တက့ၢ်.

ဂ့ၢ်ဂီၤအူလီကျိၤအံၤအိးထီၣ်၀ဲ စးထီၣ်ဂီၤ ၈.၃၀ တုၤ ဟါ ၆.၀၀ နၣ်ရံၣ်ဖဲနွံအမုၢ်နံၤတဖၣ်အပူၤန့ၣ်လီၤ.

တၢ်ဆီၣ်ထွဲမၤစၢၤန့ၣ်တၢ်ကဟ့ၣ်လီၤအီၤဆူကၠိဖိတဖၣ်လၢအထီၣ်ကၠိလၢဘံးထိရယါပဒိၣ်အကၠိ, ခဲးသလံးဒီးကၠိလၢတသန့ၤထီၣ်အသးလၢပဒိၣ်တဖၣ်လီၤ.

ဒ်တၢ်ဃ့ပတံထီၣ်တၢ်မၤအကျိၤအကျဲတခါအသိး, ဖဲတၢ်ကိးလီတဲစိအကတီၢ်တၢ်ကသံကွၢ်နၤလၢနကဟ့ၣ်ထီၣ်တၢ်ဂ့ၢ်တၢ်ကျိၤဒ်အဖီလၥ်တဖၣ်အံၤ-

* ဟံၣ်ဖိဃီဖိအမံၤ
* ဟံၣ်ဖိဃီဖိတၢ်ဆဲးကျိးနီၣ်ဂံၢ်, အဒိ, တၢ်အိၣ်ဆိးလီၢ်ကျဲနီၢ်ဂံၢ်, လီတဲစိ, အံမ့(လ)
* တၢ်ဘၣ်ဒိဘၣ်ထံး အဒိ, ဟံၣ်ဃီ, ဟံၣ်ပူၤတၢ်ဖိတၢ်လံၤ/တၢ်လၢအဘၣ်ထွဲတဖၣ် ဟါမၢ်မ့တမ့ၢ်ဟးဂီၤ
* ဘံးထိရံယါကၠိအမံၤ(တဖၣ်)
* လၢနဟံၣ်ပူၤဃီပူၤကၠိဖိလၢအထီၣ်ကၠိသးနံၣ်ပှဲၤန့ၣ်အိၣ်ပှဲၤဂၤ

ဂ့ၢ်ဂီၤအူလီကျိၤပှၤဘၣ်မူဘၣ်ဒါတဖၣ်ကဆှၢခီ၀ဲနတၢ်ဃ့ထီၣ်အဂ့ၢ်အကျိၤဆူပှၤဘၣ်မူဘၣ်ဒါလၢအဘၣ်ထွဲတဖၣ်လၢကရဲၣ်ကျဲၤန့ၢ်တၢ်ဆီၣ်ထွဲလၢကဟ့ၣ်လီၤနၤအဂီၢ်, ခီဖျိနကၠိန့ၣ်လီၤ.

၀ံသးစူၤလဲၤဘၣ်ဖဲ [တၢ်ကူၣ်ဘၣ်ကူၣ်သ့ဒီးတၢ်ဟ့ၣ်တၢ်သိၣ်လိအပှၥ်ယဲၤအပူၤ](https://www.vic.gov.au/flood-event-support-children-students-and-families)လၢတၢ်ဆီၣ်ထွဲအဂၤတဖၣ်ဒီးတၢ်ဂ့ၢ်တၢ်ကျိၤလၢဟံၣ်ဖိဃီဖိလၢအဘၣ်ဒိဘၣ်ထံးဒီးထံဒိၣ်တဖၣ်အဂီၢ်န့ၣ်တက့ၢ်.

ပှၤကတိၤကျိးထံတၢ်တဖၣ်အိၣ်၀ဲလၢဟံၣ်ဖိဃီဖိလၢအပှၤကၠိဖိထီၣ်၀ဲပဒိၣ်ကၠိတဖၣ်အဂီၢ်ခီဖျိတၢ်ကိး ၁၃၁၄၅၀ န့ၣ်လီၤ.

လၢတၢ်ဆၢဂ့ၤအါ

ကၠိခိၣ်